


Da Katoličku Akciju. 


Pozdravite Prisku i Akvilu (svje- 
tovnjake), suradnike moje u Kristu 
Isusu, jer oni za dušu moju vrat svoj 
položiše, i njima ne zahvaljujem ja 
jedini, nego i sve Crkve naroda. 

Rim, 16, 3-4. 

Zamoljeni smo sa više strana, da opet progovorimo > 


o Katoličkoj Akciji i za Katoličku Akciju. Učinit ćemo 
to, a imajući jedino na pameti onu Pape Pija X.: 
»/nstaurare omnia ih Christo“, i držeći se devize Pape 
Katoličke Akcije: ,Pax Christi in Regno Christi“, i 
temeljeći svako svoje mišljenje na papinskim smjer- 
nicama i na izjavama onih autoriteta Katoličke Akcije, 
koji uvijek vjerno i savjesno, u teoriji i praksi, idu za 
napucima Svete Stolice, jer ona ima uvijek stalnu 
orientaciju sa određenim pravcem. 


1. Katolička Akcija na dnevnom redu. 


Katolička je Akcija danas po svim katoličkim 
zemljama na dnevnom redu. O njoj se toliko i piše i 


govori i raspravlja. I ona, pored svih zapreka, sve se više 
“širi na sve četiri strane svijeta. Naš Sveti Otac Pijo XI. 


najtoplije preporučuje Katoličku Akciju u svakoj prigodi, 
gotovo u svakoj svojoj besjedi. 

Pa i mi moramo za katoličkim svijetom. Moramo 
prihvatiti ono, što nam svima toliko na srce stavlja 
veliki Papa Katoličke Akcije, Papa Pijo XI. Svi, koji 
smo po dužnosti svojoj pozvani, moramo i govoriti i 
pisati i raspravljati o Katoličkoj Akciji. Samo tako ćemo 
dobro upoznati Katoličku Akciju i njezinu danas toliku 
zamašitost i važnost za ljudsko društvo. Ako dobro ne 


upoznamo i sa teoretske i sa praktične strane Katoličku 
Akciju, onda nećemo imati jasne orientacije u njoj, i 
onda se nećemo ni zagrijali kako treba za apostolat u 
Katoličkoj Akciji. I ostat ćemo uvijek na istom mjestu 
u katoličkom pokretu. Ili bolje, nazadovat ćemo. Jer 
iko stoji i ne ide naprijed i ne razvija se i ne upućuje 
se prema vremenu u katoličkom pokretu, taj sigurno 
nazaduje. I svaki naš neuspjeh, i svaki naš nesporazum, 
i svaki naš na po puta zastoj, i svaka naša trzavica, 
napetost i uzbuna dolaze gotovo uvijek odatle, što 
smo malo i površno upućeni u stvar. 

Moramo dakle dobro uočiti i proučiti Katoličku 
Akciju sa svake strane, da se zagrijemo za njezin apo- 
stolat, pa da i druge oduševimo za rad u Katoličkoj 
Akciji, a uvijek prema napucima i smjernicama, što nam 
ih u posljednje vrijeme jednako i sa tolikim zauzima- 
njem daje Sveti Otac. Nas ne treba da vodi ni talijanski, 
ni švicarski, ni njemački, ni belgijski, nit ikoji drugi tip. 
Nas imaju da vode samo smjernice i napuci, što ih 
Sveti Otac, sav zabrinut i zauzet za Katoličku Akciju, 
daje svemu katoličkom svijetu, pa i nama. A imperativ 
je današnjeg vremena svestrani rad za Katoličku Akcija. 
I mi ćemo ovdje iznijeti važnije razloge, što uprav 
vojuju za Katoličku Akciju. Razloge, što se temelje 
jedino na izjavama onih, koji su, napokon, jedini pozvani, 
da nam autoritativno i definitivno govore o apostolatu 
Katoličke Akcije. A to su Pape, Namjesnici Isusovi na 
zemlji. Gdje su oni, tu je istina i pravo. Njihove izjave, 
njihove razloge za Katoličku Akciju moramo svi do 
jednoga jedva dočekati i objeručke prigrliti. Ovi razlozi 
najbolje će nas uputiti i uvesti u rad i apostolat 
Katoličke Akcije. Uz njih ponestat će svih onih pote- 


škoća, što su u posljednje vrijeme izbile u našoj javnosti 
upogled Katoličke Akcije. 

A sve ovo, što ćemo iskazati ovdje o Katoličkoj 
AKciji, nije ništa drugo nego jedno ilustrovanje one 
knjižice, što smo je lani objelodanili pod natpisom 
»Katolička Akcija«, Ova je knjižica lijepo primljena od 
katoličke javnosti, koja je u njoj našla udaren jedan 
sistem za naš katolički pokret. Od mnogih je naših 
biskupa ova knjižica i posebice pohvaljena. Neki prvaci 
našega katoličkog pokreta rekli su nam odmah, da se 
s njom potpuno slažu. Jedan nam je dapače kazao, da 
on tu knjižicu o Katoličkoj Akciji nosi u džepu i da 
se uvijek poziva na nju. Drago nam je sve ovo istaknuti 
da se vidi, kako je već Katolička Akcija, prema papin- 
skim smjernicama, uhvatila u nas jak korijen. I ako 
Bog da urodit će ona ubrzo u nas najljepšim plodovima. 
Što dalje, mi smo svi sve to zauzetniji i oduševljeniji 
za Katoličku Akciju. Naš Hrvatski Katolički Narodni 
Savez u Zagrebu već izdaje i vjesnik pod natpisom 
»Katolička Akcija«, a potaknut riječima, što ih je Sveti 
Otac Pijo XI. izrekao Hrvatima dne 18. X. 1925.: 
»Uvjereni smo, da ste oduševljeni za onu Katoličku 
Akciju, od koje sve očekujemo za preporod pojedinaca, 
obitelji, društva i cijeloga svijeta.« Dosta bi nam bila 
samo ova papinska riječ, da se oduševljeno svi nađemo 
i organizujemo u Katoličkoj Akciji. Ali mi ćemo tu 
papinsku pobudnu riječ osvijetliti još i drugim pre-. 
dragocjenim papinskim izjavama kaošto i razlozima, 
što ih Sveta Stolica gdjegod u živoj zgodi i potrebi 


pusti u svijet i preko vatikanskog lista »L' Osservatore 


Romano«. 


2. U svijetlu katoličkog imena. 


Mi smo za Katoličku Akciju iznajprije zato, jer je 
u njoj, kako to vidimo u njezinoj autodefiniciji, akcija, 
to jest rad i djelo. Čovjek je stvoren za rad, za akciju. 
Bez akcije postadosmo jedna bara i močvara u životu. 
A mi hoćemo da budemo brzi, čisti i bistri kao onaj 
potok u našoj planini. Mi hoćemo da budemo: ljudi 
akcije i rada. U radu je spasenje. 

I zato smo za Katoličku Akciju, jer je u njoj 
katoličko ime. Ime, koje je oduvijek najčasnije i najsjaj- 
nije. Biljega naše svete Crkve. Ime, »u kojem se kriju,« 
kako bi rekao naš Sveti Otac, »mnogobrojni povodi 
osobite radosti, osobite ljubavi« I zato razni danas 
mračnjaci ne mogu ni da čuju ime katoličko. Ne mogu 
oni da podnose svijetlo i blistavilo imena katoličkog. 
Oni vole loviti u mutnu, i žariti i paliti u mraku. A mi 
sinovi svijetla hoćemo da radimo i dišemo u svijetlu i 
blistavilu naše svete vjere katoličke. One vjere, koja 
najbolje hrani i krijepi duh naš i srce naše i misao 
našu i svako djelo naše. 

Ovu i ovakovu misao 0 akciji i o katoličkom 
imenu izgovorio je nedavno naš Sveti Otac Pijo XI. 
Iza kako je Sveti Otac potaknuo Rimsku Katoličku 
Omladinu na što življu akciju, on je njoj onda upravo 
zanosno progovorio o katoličkom imenu. Ovako je Sveti 
Otac slavio ime katoličko: 

»Katolička Omladina. To jest omladina, koja 
svoju čistoću hrani u svijetlu i blistavilu svete vjere, 
i svoju gorljivu djelatnost podržava vatrom Božanske 
Ljubavi, iz koje crpa okrepu za svoj duh, za svoje srce, 
za svoju misao, za sav svoj rad. Crpa Katolička Omla- 
dina tu živu okrepu u onom Božanskom Sakramentu 


vjere i ljubavi, u kojem nam se predaje neograničena 
Velikodušnost, kad se Ona ponizuje i žrtvuje za nas 
upravo do poništenja.“ 

Tako Sveti Otac. I kad on tako uznosi i voli ime 
katoličko, onda ćemo se i mi hvaliti i ponositi tim 
imenom svagda i svagdje. I stoga bismo preporučili, da 
ge naš Katolički Narodni Savez zove uvijek Kafolički 
Narodni Savez. Neka se ni u skraćenom ne ispušta 


ime katoličko, jer je ono poglavita svrha Katoličkoj 


Akciji pa i njezinoj Središnjici. 

Primjer nam lijep daju u tom drugi katolički 
narodi. Tako Francuzi zovu uvijek svoj Savez: ,F6d6- 
ration Nationale Catholique (FNC). Ovaj. Savez zove 
švicarska KIPA uvijek ,Der franzčsische Katholiken- 
bund“ ili skraćeno »Der Katholikenbund«. I katolička 
Švicarska voli u svojim organizacijama isticati ime 
katoličko. Nijemci katolici rado uzimaju za svoja udru- 
ženja nesamo ime katoličko, već i svetačko. Malo prije 
pročitasmo u splitskom »Jadranu« lijep članak o Kato- 
ličkoj Akciji i u njem istaknut naziv »Katolički Narodni 
Savez« za naš Savez. Dakle KNS, a ne samo NS. 

Budimo ponosni svojim katoličkim imenom! Kato- 
ličko je ime najtvrđe tlo, pećina pod našim nogama, . 
»Nije nipošto nikakvo smetanje konfesijonalnog mira, 
ako smo mi katolici tako slobodni, da budemo ponosni 
i otvoreni katolici !« Tako je doviknuo umni kardinal 
Fauihaber njemačkim protivnicima katoličkog. imena. 

Ime je katoličko naš program i naš tvrd grad 
pred tolikim danas oborinama. 


5. Za čisto katoličko opredjeljivanje. 


Zašto smo mi još za Katoličku Akciju? Zato, jer 
ljudi. Katoličke Akcije moraju da budu kvasac katoličkog 


nutarnjeg života, moraju da budu katolici u čitavom 
svom djelovanju i životu, moraju da budu neumorni 
apostoli privatne i javne ćudorednosti, moraju da se 
upravo priljube uz Križ i uz Evanđelje Isusovo, pa da 
postanu vojska Gedeonova, koja će sigurno napokon 
pobijediti i predobiti silu svojih neprijatelja. 

«Da govorimo opet riječima Pape Pija XI: 

»Mi smo zato za Katoličku Akciju, jer je u njoj 
katolički život, to jest život našega nutarnjeg posvećenja. 
Ovaj život nutarnjeg posvećenja jest prvi cilj Katoličkoj 
Akciji po svim zemljama. Taj nutarnji život posvećenja, 
koji pronosimo svijetom dajući svet izgled. Taj nutarnji 
život posvećenja, koji sastoji u kucajima kršćanske misli, 
što se pokazuje u svim pravcima: u pravcu intelektu- 
alnom, u pravcu moralnom, u pravcu kulturnom, u 
pravcu socijalnom. Taj apostolat, koji je usavršenje 
našega individualnog života. To dublje sudjelovanje u 
srdačnoj vezi sa svetim svećeničkim  staležem, sa 
svećenstvom Kristovim, da se utvrdi i raširi slava 


Njegova Kraljevstva, Kraljevstva Našega Božanskog i 


Predragog Kralja.« 

Tako poletno naš Sveti Otac Pijo XI. zagrijava i 
. oduševljava svjetovnjačku katoličku mladež za Katoličku 
Akciju u spomenutoj besjedi, što ju je izrekao dne 
7. veljače o. g. Rimskoj Katoličkoj Omladini. 

Kako je u toj besjedi Papinoj sve produbljeno, 
sve opredijeljeno, sve čisto katolički! I kako bi prema 
ovim riječima našoj, recimo, ,Luči“ puno ljepše prista- 
jala deviza Sentire cum Ecclesia ili Za vjeru i Dom 
ili Una Sancta Catholica ili šta drugo vjerski i kato- 
lički opredijeljeno, negoli onaj neopredijeljeni današnji 
njezin motto: Bog, Narod, Socijalna Pravda! Pokojni 
biskup Mahnić, kako znamo, nije mogao da čuje ono 


Mazzinijevo protucrkveno geslo: Bog i Narod. Revolu- 
cijonarac Mazzini isključivao je svako posredništvo 
između Boga i čovjeka. Za njega nije bilo ljudskog 
autoriteta. Njemu je narod bio u izravnom saobraćaju s 
Bogom. 

Sveti Otac preporučuje danas na sve slrane ovu 
i onu izmjenu. Pa zašto se ne bi u ime Božje i taj 
motto u našoj »Luči« izmijenio u koji drugi čisto kato- 
lički? Mi, u našim danas prilikama, volimo na pr. reći 
»Hvaljen Isusl« negoli »Hvaljen Bog!« Mi treba da se 
ponosno istaknemo kao kršćani katolici, kad eto hoće 
naši protivnici i neprijatelji da nam utuku i pogaze 
ovu našu svetu katoličku vjeru, u kojoj je jedinoj onaj 
život nutarnjeg posvećenja, o kojem tako zanosno govori 
Sveti Otac. 

I ove još prekrasne riječi izrekao je Sveti Otac 
Rimskoj Katoličkoj Omladini: 

»Znamo, da su vašim srcima ove Naše riječi samo 
razlozi i poticaji na još velikodušniju vjernost, na još 
gorljiviju djelatnost, na još savjesnije, marnije i srdač- 
nije vršenje svih dužnosti, što ih od vas traži lijepo 
ime Katoličke Omladine, i što ste ih vi sebi naprtili 
sa tolikom velikodušnosti. 

»Dođite dakle, predragi sinovi, i uronite ljiljan 
svoje čistoće u Krv Božanskog Jaganjca, u ono Vino 
Euharistijsko, koje je probudilo na klijanje i nicanje 
sve ono cvijeće djevičanstva i čistoće, po kojemu sveta 
Crkva Božja, Kraljevstvo Kristovo na zemlji, tako divno 
sja i blista. Dođite i prislonite svoje mladenačko, zagri- 
jano, velikodušno srce uz vječno mlado, neizmjerno 
toplo i goruće Srce Božanskog Učitelja, koji vas zove 
k sebi! I zahvalite mu za ljubav, kojom je hlio, da vi 
budete među onima, o kojima govori danas Evanđelje: 

Quibus datum est nosse mysterium Regni Dei — 
kojima je dano da poznaju otajstvo Kraljevstva Božjega. 
»I neka dođe On sim, Božanski Ljiljan, koji je 
proklijao iz djevičanske čistoće Marijine! Neka dođe 
On, Hljeb Jakih, te u vašemu srcu zapečati sve vaše 
svete odluke i još više raspali onu luč, koju je vaš 
lijepi organizatorni tečaj užegao u vašim dušama.« 
Upravo do suza diraju ove riječi Svetoga Oca 
Rimskoj Katoličkoj Omladini. Slično je Sveti Otac govorio 
lani zastupnicima Internacijonalne Katoličke Omladine. 
Zanosnim je riječima uznosio on i tada mladenački čar, 
mladenačku velikodušnost, mladenačku genijalnu živah- 
nost: On je cijeloj na svijetu omladini katoličkoj i ovo 
poručio: 

»Crkva od vas traži pripomoć i suradnju u samom 
apostolatu, i to u njegovom doslovnom značenju. 'To 
nije previše. Naprotiv, to su već u prvim počecima 
Crkve tražili Apostoli od dobrih svjelovnjaka.« 

I nikad još nitko nije onako srdačno i oduševljeno 
pozdravio Hrvatsku Katoličku Omladinu kao Papa 
Katoličke Akcije u Svetoj Godini. Pozdravio je onako 
očinski mlade hrvatske katolike, pa ih nazvao i miro- 
ljubivima i čistima i zanosnima i iskrenima i odličnima 
i velikodušnima. Šteta, da naša u Zagrebu štampa nije 
više istakla ovu historijsku papinsku riječ Hrvatskoj 
Katoličkoj Omladini! ' 

I neka naša katolička mladost bude uvijek ono, 
što je bila u srcu i očima Svetoga Oca! Uvijek i miro- 
ljubiva i čista i zanosna i odlična i iskrena i uslužna 
i velikodušna i vjerna. I neka ne dopusti nikada ni u 
kojem svome glasilu ni jednoga jedinog retka, koji ne 
bi odgovarao njezinim akademskim idealima i onim 
lijepim vrlinama, kojima ju zaodio pred svim svijetom 


Namjesnik Kristov na zemlji! Disciplina njezina, kako 
kaže Sveti Otac, »neka ne bude željezna, već jaka i 
uvjerena, ne primorana, već dragovoljna, ne po komandi, 
već po željama, po smjernicama i napucima Svetoga 
Oca!« Takova jaka disciplina stvara jake karaktere. 

Kad smo tako kod naše omladine, onda ćemo 
spomenuti i prepirku, što se u najnovije vrijeme vodi 
u Katoličkoj Đačkoj Ligi. Stavljeno je pitanje: ,,Mogu 
li bogoslovi biti učlanjeni u Đačku Ligu?“ Mi ovdje 
usput samo to kažemo, da se takova pitanja ne ras- 
pravljaju i ne rješavaju u đačkim odgojnim glasilima i 
na đačkim sastancima. Da bude odgovor zajednički i 
za sve dieceze obvezatan, treba to pitanje uputiti 
Biskupskoj Konferenciji, i Episkopat će, u zajednici sa 
Svetom Stolicom, riješiti to disciplinsko pitanje. Tako 
treba raditi i u svim ostalim težim pitanjima i dvojbama, 
pa onda neće biti suvišnih polemika i razmirica u našim 
redovima. Uopće đačka »Luč«< treba da bude glasilc 
čistoće, vedrine, svijetla, miroljubivosti i svih onih 
vrlina, što ih Sveti Otac hoće i voli da gleda na kato- 
ličkoj omladini. Ne ide nikako, da se katolička omladina 
baca u sukobe, koji samo podižu prašinu i suvišnu 
prepirku među njom. Neka se naša »Luč« ugleda u onu 
Božansku Luč, o kojoj veli sv. Ivan Evanđelist: »Erat 
lux vera, quae illuminat omnem hominem.« 'Takova 
treba da bude mlada apostolska čuvarica najsvetijih 
dobara, starih istina Apostolskog Vjerovanja. 

Kad ne bismo iskreno i od svega srca željeli, da 
naša >Luč« bude prava svjetionica našim mladim i 
predragim trudbenicima, ne bismo joj sigurno nikada 
ovako šta poručivali i na srce metali. 


= iq 


4. Vjerska društva i Katolička Akcija. 


Zašto smo mi još za Katoličku Akciju? Zašto | 


nećemo da kažemo, da su nam dosta čislo vjerska 
udruženja, kao Marijine Kongregacije, Treći Redovi, 
Apostolat Molitve i razne druge pobožne zajednice i 
bratovštine? Zašto toliko tražimo danas i organizacije 
Katoličke Akcije? 


Odgovor je jasan. U vremena narodne krize mora 
da svaki građanin bude vojnik. U vremena vjerske 
odluke mora da svaki kršćanin katolik bude apostol. 
Apostol bez tonzure i talara. Apostolski čuvar Vjerovanja 
Apostolskog. 


Zgodno je o tome pisao.pokojni kardinal Cagliero, 
jedan od najvećih širitelja Katoličke Akcije. Ovaj veliki 
katolički biskup i kardinal umro je u Rimu 28. veljače 
ove godine. Kardinal Ivan Cagliero bio je jedan od 
prvih učenika slavnoga Don Bosca i prvi biskup salezi- 
janac. On je devet puta prešao preko Oceana kao 
misijonar, kao biskup i kao papinski poslanik. Da je 
Argentina u Južnoj Americi, uza sve  framazonske 
pokušaje i napadaje, ipak ostala katolička, i da je 
Patagonija privedena civilizaciji i kršćanstvu, to je u 
prvom redu bila zasluga Caglierova. 

I ovaj prokušani borac sa današnjim framazon- 
stvom poslao je nedavno svojim svećenicima i vjerni- 
cima prekrasnu okružnicu o Katoličkoj Akciji. U toj 
savremenoj okružnici pokazuje on i razliku između 
Katoličke Akcije i čisto vjerskih udruženja. Među ostalim 
kaže kardinal-biskup u Frascatiju i ovo: 


»Već sam drugom prilikom rekao, časna braćo i 


predragi sinovi, da su posve jasne riječi Svetoga Oca 
i Njegove Uzoritosti kardinala Gasparrija. Te riječi vežu 


s M 

u savjesti i kler i vjernike. Stoga se svećenici, ako neće: 
da zanemare svoju dužnost, moraju baviti Katoličkom 
Akcijom, i vjernici moraju stupati u nju. Zabiluda je, 
kada se govori, da je dosta osnivanje i promicanje 
čisto vjerskih udruženja, kaošto, su Marijine Kongregacije, 
Kršćanske Majke, Apostolat Molitve, Treći Redovi i druge 
pobožne zajednice i bratovštine. Dosta je imati i samo 
površnu ideju o Katoličkoj Akciji, da se uvjerimo o tom. 
Vjerska udruženja imaju za neposredni svoj cilj: bogo- 
služje, zagrijavanje za djela pobožnosti i dobrote, pa 
duhovno dobro svojih članova. Naprotiv Katolička Akcija 
ima za svoj neposredni cilj učvršćivanje, širenje, pri- 
mjenu i obranu katoličkih načela u pojedinačnom, 
porodičnom i društvenom djelokrugu. . 

»Osim toga vjerska udruženja, da postignu svoj 
cilj, služe se vjerskim i karitativnim sredstvima; dok. 
se Katolička Akcija služi također štampom, zakono- 
davstvom, uticanjem vlastima itd. Ukratko svim onim, 
što može da djeluje socijalno. Ali to nije dosta. Postoje 
još problemi kao problem škole, ćudoređa itd, koji 
obuhvataju čitav narod. Da se u katoličkom smislu 
mognu riješiti svi ovi problemi, potrebno je, barem u 
običnom životu, da rade i djeluju katolička narodna 
udruženja ili savezi. Ako rastava braka u ovo posljednje 
vrijeme nije ušla u talijansko zakonodavstvo, to treba 
zahvaliti također Talijanskoj Katoličkoj Ženskoj Svezi, 
koja je u Italiji skupila oko pet milijuna potpisa proti 


rastavi braka.“ 


Tako veliki kardinal Cagliero o zazlici među čisto- 
vjerskim društvima i vjersko-socijalnim organizacijama 
Katoličke Akcije, kao i o zabludi, koja se puno puta 
čuje u razgovoru, da su nam posve dosta: čisto vjerska 
udruženja, a sve te organizacije Katoličke Akcije da su. 

samo jedna moda od danas. Baš je protivno istina, 


Katolička Akcija nije nikakva moda od danas, već je 
ona jedna stara i apostolska iradicija. Forma, oblik 
organizacije može biti nov i prema potrebi vremena 
dotjeran i uveden. Ali treba dobro upamtiti onu ispravnu 
riječ, što se je g. 1909. čula na švicarskom katoličkom 
sastanku: »Što je potreba vremena, to je volja Božja.« 
Uli staro ili novo: ako je to u čas dobar i potreba 
vremena, onda je to i volja Božja. A što je potreba 
vremena, to nam kazuje Namjesnik Kristov na zemlji 
svojim odredbama i smjernicama. 


5. Specifični cilj Katoličke Akcije. 


»L' Osservatore . Romano“ od 26. veljače 0. g. 
donio je na uvodnom mjestu Naputak, što ga je svojim 
svećenicima i vjernicima poslao učeni biskup u Trentu, 
Mgr. Celestin Endrici. Ovaj Naputak lijepo upotpunjuje 
kardinala Cagliera. 1 ovaj je Naputak jedan od najva- 
žnijih akata za Katoličku Akciju. Razlaže biskup u ovom 


Naputku potrebu, granice i metode rada u Katoličkoj i 


Akciji. Ponajprije ističe, kako ie živa želja Svetoga Oca 
Pija XI., da apostolat svjetovnjakA u službi Crkve postane 
sve opsežniji. I onda biskup ovako određuje specifični 
cilj Katoličkoj Akciji : 

Naš program ide za tim, da se provodi jedan odgoj 
specijalizacije, to jest, da se stvori odlična četa katoličkih 
boraca sa zadatkom, da se oni usposobe i upotrebe u 
raznim organizacijama vjerskog i socijalnog apostolata, 
koji je u službi Crkve i u njezinoj ovisnosti. 

Stoga Katolička Akcija ide i teži: 


1. za specijalizovanim odgojem katolika, Ona gleda 
i nastoji da odgoji posebne čete i odabrana tijela, pa 

da ih usposobi i upotrebi u raznim pothvatima vjerskog 
i socijalnog apostolata. Prema tome Katolička je Akcija 
nešto više negoli samo vjerska pouka ili jednostavna 
vjerska pomoć. ' 

2. Specijalizovani je odgoj poradi »apostolata«. I 
ovo je baš zajznačnije obilježje Katoličke Akcije. To: 
je jedno učestvovanje svjetovnjaka u posebnoj misiji. 
Crkve. Jedan oblik suradnje lajikata u misiji klera. 

3. Apostolat, što ga vrši Katolička Akcija, nije: 
samo vjerski, već i socijalni. Ona ima socijalnu funkciju,. 
i nesamo defenzivnu, već i konstruktivnu zadaću. ,,lstau- 


.rate omnia in Christo“ jest program, što su ga Pape 


zacrtali Katoličkoj Akciji. 

4. Posve je nova službena izjava Pape, što ju je: 
rekao u jednom znamenitom govoru, kojim je tražio za 
nauku i akciju katoličku još jednu funkciju u stvarima 
ekonomsko-socijalnim. Papa se tuži, da se u strukovnom 
uređivanju radničkog pitanja nije dosta osvrtalo na ovu 
ekonomsko-socijalnu. nauku i akciju. 

Katolička Akcija mora svakako da vrši svoj blago- 
tvorni utjecaj na ekonomsko-socijalne organizacije, i to: 
na takav način, da pridigne njihovu tehničku djelotvornost 
i da im zajamči kršćanski duh. aa 

Dvostruka je funkcija Katoličke Akcije obzirom 
na kojigod oblik ekonomsko-socijalne djelatnosti. Prije 
svega vrši ona jednu dokftrinalnu zadaću, koja sastoji 
u proučavanju socijalnih problema, u širenju načeli 
kršćanske etike, u kontroli, da se socijalne institucije 
ne bi udaljile od tih načela. 

I onda Katolička Akcija vrši jednu odgojnu zadaću, 
i to time, što odgaja svijesti, da postanu pobornice: 
pravednosti i ljubavi. Ona stvara onu moralnu okolinu, 
bez koje najbolji planovi, najljepše socijalne reforme i 

institucije postadoše prazan stroj, jedna na oči divna kula 
-od igraćih karata, koju prvi vjetar obara u prah. 

Organizovani katolici, potpomagani od klera, moraju 
odsada .raspršavati svaki isprazan strah. Povezanost sa 
Crkvom daje Katoličkoj Akciji snagu nepokolebljivu, 
snagu, koju nijedna druga sila ne može da nadomjesti. 
I baš u tome moraju da nađu katolički borci razlog 
tvrdome pouzdanju u životnu trajnost svojih organizama. 

Podsjetimo na utješne riječi Pija XL: 

»Što je učinjeno ili se dopustilo da se učini u 
korist ili na štetu Katoličkoj Akciji, to je u korist ili 
na štetu nepovredivim pravima savjesti i Crkve.“ 

Ove Papine kao i sve druge gore navedene riječi 
dokazuju, od kolike je važnosti Katolička Akcija u 
službi Crkve. I ne može se proti Katoličkoj Akciji 
ozbiljno navesti baš ništa. Ni dugoljetna kakova druga 
tradicija u katoličkom pokretu. Katolička je Akcija 
starokršćanska i apostolska tradicija, kojoj ne smije da 
otme mjesto nikoja druga. Nakon tolikih svečanih izjava 
papinskih ona će prije ili kasnije zaći u sav svijet 
katolički. Samo je bolje, da to bude prije, da kasnije 
ne bude pokasno ili prekasno. | 

Da se kao oslabi u nas Katolička Akcija, jer je 
ona izvan i iznad političke stranke, reklo se u jednom 
govoru, da mi nismo Talijani, »da je Katolička Akcija 
u Italiji kao piramida, koja nema gore političke orga- 
nizacije. Vulkanski teren između Vatikana i Kvirinala 
ne dopušta toga.« Ovo, svakako, nije danas ispravno 
Katolička politička organizacija u Italiji (Partito Popolare) 
pod darovitim sicilijanskim svećenikom Don Sturzom 
znala je u najteže vrijeme sebi osigurati preko 100 
mjesta u Montecitorio. Ali je Talijanska Pučka Stranka 
«učinila golemu pogrješku i sebi puno naudila, i to baš 

stoga, jer se nije obazirala na tvrda načela Katoličke 
Akcije, koja joj sigurno ne bi nikad odobrila onaj pakt 
sa antiklerikalnom demokratijom i onakovu radničku 
organizaciju, za kakovu se Partito Popolare u posljednje 
vrijeme odlučio na svoju nesreću. Dakle ima u Italiji 
katolička politička organizacija, i to sve od g. 1919, 

»u koju su katolici talijanski ušli svijesni, da ona najviše 
odgovara njihovim načelima. I u časovima duboke krize 
i oštrih sukoba, što su najavljivali još žalosnije događaje, 
u tim časovima, možemo ustvrditi, da je Talijanska 
Pučka Stranka spasila Italiju.« (Iz govora Mgr. Minoretlija, 
predsjednika Socijalnog Tjedna, što se održao u Napulju 
od 20.—25. rujna 1925.) Ima dakle u Italiji katolička 
politička organizacija, pa opet Talijanska Katolička 
Akcija nije stranačka. Ne dopušta Sveti Otac, da bude: 
igdje na svijetu stranački vjersko-socijalni apostolat, a 
to je Katolička Akcija posvuda. 

Reklo se u onom govoru o »piramidi« Katoličke 
Akcije i to, da je Don Sturzo ,,u najodlučnijoj fazi“ 
Talijanske Pučke Stranke »dobio mig, da ide u ino- 
zemstvo«. O tom se je »migu« suvišno raspravljalo i u 
ljubljanskoj »Socialnoj Misli« (br. 1. i 12. g. 1925). A: 
sigurno je, da se Don Sturzo nije uklonio u inozemstvo 
(London) »na mig Svete Stolice«, već poradi svoja dva 
vlastita oka. Poslije umorstva Matteottijeva zahtijevalo 
je osiguranje tako blagog, umnog i požrtvovnog sveće- 
nika, da se za vrijeme ukloni iz fašističke danas Italije. 

Proti Katoličkoj Akciji ne može se navesti ni 
poteškoća u izmjeni dosadanjih pravila. »Ova nam se 
izmjena pravil4,« veli dalekovidni Papa Pijo XI, »već 
od nekog vremena upravo čini potrebna, bilo poradi 
dugog vremena, što je prošlo od početka same organi- 
zacije i od prvog sastavka pravili, bilo radi mnogih 

važnih događaja i promjena, što su se desile u samom 
razmaku 'vremena.« 

Ni posebne domaće prilike ne mogu se navesti 
proti Katoličkoj Akciji. Baš na ove »domaće prilike« 
pomišlja Papa, kad nam jednako svima poručuje, kako 
je Katolička Akcija ,potrebna i usko spojena sa du- 
žnostima pastirskim i životom kršćanskim“, 

Ni katolički kongresi ne mogu nam nadomjestiti 
Katoličku Akciju. Treba samo pomisliti na svrhu Kato- 
ličke Akcije. I treba se pobrinuti za jednu kolektivnu 
katoličku instituciju, koja će sazivati i ravnati katoličke 
kongrese. A ta nam se institucija daje u Središnjici i 
u Diecezanskim Odborima Katoličke Akcije. 

Ni oskudica svećenika ne ispriča nas od rada i 
nastojanja oko Katoličke Akcije. Ipak će biti u čitavoj 
diecezi kojih dvanaest svećenika što “svjetovnih što 
redovnih. A sa dvanaest Apostola započelo je najveće 
Kraljevstvo na zemlji. Pa i na to pomislimo, da baš 
Katolička Akcija rađa svećenička zvanja! 

Dakle neka samo u novim vremenima odjeknu 
duboki stari psalmi! I novi oltari neka se podižu Kristu 
Kralju po starim uzorcima, što nam ih pokazuju Djela 
Apostolska (9, 36-42. -— 18, 24-28.) i Pavlove posla- 
nice (Rim. 16, 2. — Filiplj 4, 2-8.)! 

Naša je misija danas: Va apostolat u Katoličkoj 
Akciji! 


6. Središnjica Katoličke Akcije. 


Dolazimo i do zamašnog pitanja Središnjice za 

našu Katoličku Akciju. 
O tom je pitanju stvoren jednodušan zaključak 

na Biskupskoj Konferenciji, što je držana u Zagrebu od 

13. do 19. listopada 1925. Ovaj zaključak našega Epi- 
skopata glasi doslovce ovako: 

»Ima se osnovati Savez Organizacija Katoličke 
Akcije SHS sa sjedištem u Zagrebu. Članovi toga 
Saveza jesu Diecezanski Odbori, i svaka dieceza ima 
Župske Odbore. Posebni će Odbor sastaviti Pravila 
Saveza ovih organizacija. Ta će se Pravila dostaviti 


. svima biskupima, da dadu svoje mišljenje, a onda se 


imaju ta Pravila zajedno sa primjedbama Episkopata 
iznijeti pred Uži Odbor Episkopata.“ 

Ovaj jednodušni zaključak našega Episkopata do- 
kazuje, da ne odgovara istini ono, što je »Katolički 
List« u br. 6. o. g. napisao, da ,Zeki naši Ordinarlji 
žele da svoju Katoličku Akciju razviju posve samo- 
stalno, u okviru svoje biskupije.“ 

Ovaj jednodušni zaključak sviju naših Ordinarija 
u SHS dokazuje baš protivno, to jest, da su svi naši 
Ordinariji stali na stanovište, da uz Diecezanske Odbore 
treba da postoji vrhovna Središnjica u Zagrebu, u kojoj 
će biti povezani svi Diecezanski Odbori Katoličke Ena 
u državi SHS. 

Gornji jednodušni i posve jasni zaključak Biskup- 
ske Konferencije ima se dakle svakako provesti, da 
imadnemo jaku i uspješnu Središnjicu Katoličke Akcije 
u SHS. 

Ali se pronio našim novinama “i taj glas, da će 
Hrvatski Katolički Narodni Savez u Zagrebu biti Sre- 
dišnjica Katoličke Akcije, »koje se rad proteže na čitav 
teritorij naše države«. 

Mi smo na ovo novinarsko pisanje, po dužnosti 
svojoj, odmah poručili Predsjedniku Biskupskih Konfe- 
rencija u Zagrebu, da Hrvatski Katolički Narodni Savez 
ne može biti Središnjica Katoličke Akcije za SHS 

jednostavno stoga, što je ovaj Savez danas samo 
hrvatski, a u stvari, prema Izvještaju u »Katoličkom 
Listu« 1925. br. 48. i 49., zapravo banovinski i zagre- 
bački. Hrvatski Katolički Narodni Savez, kakav je danas, 
može dakle da bude najviše Diecezanski Odbor Katoličke 
Akcije za nadbiskupiju zagrebačku. 

Ali mi, napokon, ne bismo imali ništa protiv toga, 
da se Hrvatski Katolički Narodni Savez preobrazi 
u Katolički Narodni Savez za SHS, i da se onda 
Katolički Narodni Savez sa izmijenjenjim od  Po- 
.sebnog Odbora Pravilima, prema zaključku Biskupske 
Konferencije, proglasi od Episkopata Središnjicom Kato- 
ličke Akcije za SHS. Drugim se putem ne dolazi do 
Središnjice, sposobne za uspjeh i rad zajednički. 

Treba dakle da Posebni Odbor iz temelja izmijeni 
Pravila Hrvatskog Katoličkog Narodnog Saveza. (Po 
zaključku Biskupske Konferencije trebalo bi, da Posebni 
Odbor sastavi Pravila Saveza organizaciji Katoličke 
Akcije SHS.) U ovaj Posebni Odbor treba uzeti ljude 
dobro upućene u Katoličku Akciju, ljude, koji se odlikuju 
znanošću i iskustvom na katoličkom polju, da nam oni 
donesu Pravila, kojima će se u kolektivan i jedinstven 
rad apostolski povezati sve organizacije Katoličke Akcije 
u SHS. Pri ovom poslu najbolje bi svakako poslužila 
Pravila Talijanske Katoličke Akcije, što su odobrena od 
Svete Stolice 2. X. 1923. Dakle su izvrstan uzorak 1 
svjetionik, da ne zalutamo. 

I to moramo primijetiti, da nikako ne ide stavljati 
biskupa ili svećenika za predsjednika Savezu ili Odbo- 
rima Katoličke Akcije. ,Katolici svjetovnjaci, prožeti 
željom da rade za posvećenje obitelji, za Crkvu i vjeru, 
jesu bitni članovi Katoličke Akcije.“ Tako je rekao nama 
Hrvatima Sveti Otac u spomenitom govoru od 18. X. 

1925. I Katolička je Akcija suradnja sojetovnjakđ u 
apostolatu, u misiji Crkve. Treba dakle u Katoličkoj 
Akciji stavljati na predsjedničko mjesto ljude svjetov- 
njake, kojih nam je, hvala Bogu, u ovo posljednjih 20 
godina .dosta dao naš katolički pokret, pa nismo u tom 
ni u kakvoj neprilici. Po tom se baš i razlikuju orga- 
nizacije Katoličke Akcije od vjerskih udruženja, što u 
ovima upravlja uvijek svećenik, a u onima, pod egidom 
i blagoslovom Crkve, svjetovnjak. Svećenik je u Kato- 
ličkoj. Akciji samo duhovni savjetnik, crkveni pobočnik 
(asistent), dušobrižnik. »Druge stvari drugi će bolje 
izvršiti,« veli Pijo XI. 

I onda Pravila naše Katoličke Akcije treba tako 
urediti, da se iz svega njezina ustrojstva isključi svaka 


prepotentnost. Ne prepotentnost, koja razbija redove, 


već koordinacija, autonomija, koja razvija redove. To je 
istaknuo i sam Sveti Otac, kad je pohvalio Centralni 
Odbor, »što je pri sastavljanju Pravila Talijanske Kato- 
ličke Akcije umio vješto udesiti svoju svrhu, a da nije 
okrnjio pojedinih autonomija.« 

Ovu kratku, bez zamjere rečenu i da Bog d4 od 
našeg Zagreba, poradi općeg i vječnog dobra, uvaženu 
napomenu o Središnjici i Pravilima naše Katoličke 
Akcije obrazložit, ćemo kratkim pismom, što ga je 
nedavno kardinal Gasparri u ime Svetoga Oca upravio 
francuskom generalu Castelnau-u, predsjedniku »Fćd6- 
ration Nationale Catholique« : 

. »Njegova se Svetost Papa Pijo XI. pouzdaje, da će 
članovi FNC sve više i više nastojati oko toga, da 
vjerno slijede sve smjernice, što su ih njezini časni 
prethodnici i oni sami odredili za Katoličku Akciju, 
koja mora gledati da ujedini vjernike, te uzrade pod 
autoritetom svojih pastira, zatim da odgaja savjesti 

ida u građanskom društvu odgoji katolički duh izvan 
i iznad političke stranke. Sveti Otac dobro zna, da 
ima mnogo poteškoća, što se ovome programu suprot- 
stavljaju. Ali se ipak nada podufano, da će pod Vašim 
pronicavim vodstvom francuski katolici osigurati svojoj 
FNC sve to brojnije uspjehe.“ 


Čuveni general Castelnau u ime glavne skupštine 
Katoličkog Narodnog Saveza (FNG) odgovorio je 19. XI. 
1925. ovako plemenito i značajno: 

»Glavna skupština FNC prikazuje Njegovoj Svetosti 
svoju gorljivu volju, da proslijedi svoj rad sa energijom 
i disciplinom u potpunoj suglasnosti sa smjernicama 
Svete Stolice i Episkopata.“ 

Dakle »rad sa energijom i disciplinom u potpunoj 
suglasnosti sa smjernicama Svete Stolice i Episkopata,« 
to neka bude i sviju nas gorljiva volja, pa ćemo onda 
brzo imati svoju dobro uređenu Središnjicu Katoličke 


Akcije u Zagrebu i pod njom složno i jako ujedinjene * 


sve naše Diecezanske i Župske Odbore Katoličke Akcije. 
To je uvijek bila i ostat će naša iskrena želja. I to je 
imperativ našega katoličkog jedinstva, koje nam mora 
biti danas preče od svega. To je dakle volja Božja. 


7. Štampa Katoličke Akcije. 


Ne možemo govoriti o Katoličkoj Akciji, a da ne 
spomenemo katoličku štampu, koja je avantgarda Kato- 
ličkoj Akciji. Pa smo i zato za Katoličku Akciju, jer 
nam ona daje pravu katoličku Pe koje danas tre- 
bamo kao ozebli sunca. . 

»L' Osservatore Romano“, koji, općenito, ne govori 
samo za jednu zemlju, napisao je početkom ove godine 
(16. I). načelan i značajan .članak:o katoličkoj štampi 

obzirom na Katoličku Akciju. Izvadit ćemo iz njega 
neke glavnije misli. 

Katolička štampa veže danas svoju sudbinu sa 
Katoličkom Akcijom. Nećemo pretjerati, ako odmah 
istaknemo, da Katolička Akcija znači možebit najvažniji, 
a bez dvojbe najuspješniji rad, što ga Crkva povjerava 
vjersko-socijalnoj djelatnosti svjetovnjak4. Katolička je 
Akcija priprava, propaganda, obrana. A štampa ponajbo- 
lje odgovara kulturnim ciljevima, ciljevima raširenja i 
obrane katoličkih načela. I baš stoga vrijedi za katoličku 
štampu on disciplina, koja ravna čitavom Katoličkom 
Akcijom: /zvan i iznad stranaka! 

Ovo načelo: »/zvan i iznad stranaka« ne znači 
izvan i iznad politike, koja je ,umjetnost vladanja“. 
Politika puno puta dolazi u neposredan dodir sa vjerom 
i moralom. Pa je jasno, da jedna socijalna Katolička 
Akcija ne može ignorirati i mimoići politiku kao takovu, 
već se dapače mora s njom podobro pozabaviti. 

Katoličkoj Akciji, koja pod egidom Crkve ide za 
opčenitošću duhovnih i moralnih dobara, pa bilo to i u 
granicama vlastite domovine, nema mjesta u ograničenoj 
i partikularnoj politici jedne stranke. Isto tako nema 
mjesta ni katoličkoj štampi, ni jednomu pravom katolič- 
kom listu u stranačkoj politici. Ali ona politika, koja 
dolazi u dodir sa vjerom i moralom, i koja je kovačnica 
blagostanja, ravnoteže i napretka narodi, ta politika 
nalazi sigurno mjesta u katoličkoj štampi. Blistav trag | 
ove politike nalazimo u prošlosti Crkve, sve od Evan- 
đelja Isusova pa do spisa Naučitelja crkvenih, sve od 
prve enciklike prvoga Petra pa do posljednje Pija XI. 
iz ovih djela izvire široka rijeka mudrosti, tako da se 
može slijediti, sve korak po korak, svaka politička afir- 
macija, i to u najistinitijem i najuzvišenijem značenju 

riječi; jer se u svemu tome očituju načela i nauke, kojih 
možda većina ne poznaje, ali koje uvijek i odista tvore 
i sačinjavaju savršen Pravilnik građanskog života. 

Jedino polje katoličke štampe jest vjersko-socijalni 
rad Katoličke Akcije. Ovaj je rad i širok i dubok i visok, 
ali nažalost dosta slabo poznat i prema tome premalo 
danas uvažen. Sa ovim radom Katoličke Akcije ima da 
se ozbiljno pozabavi katolička šiampa, a to više, što je 
Papina: danas briga za Katoličku Akciju sve jača i veća, 
jer on svakako želi i hoće, da se redovi Katoličke Akcije 
sve više zbiju i što dalje raspostru. 

Veliku pomoć misli i propagande, tumačenja i 
pobude može ai mora da pruži katolička štampa. Štampa 
je trublja socijalne djelatnosti. Ona zove na okup, daje 
znak na napadaj, potiče naprijed na pobjedu i život u 
najkritičnijim časovima i Kušnjama. 

Stranačka štampa posvećuje se posve političkoj 
stranci. Ona dnevno, poglavito i tvrdokorno raspravlja 
o stranačkim interesima i ciljevima. Sve, što se iznosi 
i raspravlja u stranačkim novinama, nosi taj žig i poka- 
zuje tu zabrinutost. 

Katoličke novine, koje nisu posvećene stranačkom 
cilju i ograničenom interesu, već koje su pozvane da 
surađuju i vojuju u jednoj križarskoj vojni, koju Crkva 
ljubi kao svoju; katoličke novine, koje su često puta 
. jedino sredstvo, po kojemu se riječ Božja raznosi, uzve- 
ličava i u srca sadi; katoličke novine, koje često jedine 
ističu one ustanove, što ih Crkva diže i uskrisuje: 0ze 
će napokon naići na povjerenje i na podupiranje svih 
čestitih ljudi. Doista, velike stvari očekuje Crkva i Kato- 
lička Akcija od takovih katoličkih novina. 

I mi danas, kad se vraćamo k staroj apostolskoj 
Akciji, koju je sv. Pavao Apostol onako visoko isticao 

i srdačno pozdravljao, moramo katoličkoj štampi dati 


nesamo čisto katoličko obilježje, već i svijest njezinih 
dužnosti. A ta je ovo: 

Katolička štampa mora da bude sa Crkvom, a po 
Crkvi sa Katoličkom Akcijom i sa svima njezinim 
poteškoćama i križevima. Ona mora da nosi njihovo 
obilježje i njihovu dušu, tako da u sav ljudski život 
ulijeva onaj spasonosni sensus Christi, onaj osjećaj 
Kristov, u kojem je napokon jedino spasenje. 

Drukčije se ne može da zamisli i shvati katolička 
štampa. Ni po koji način ona ne može potisnuti u kraj 
ovu svoju idealnu metu, koja joj daje pravo na opstanak, 
i koja je život njezina života. Pa stoga je i katolička 
štampa: izvan i iznad političkih stranaka: iznad je, 
jer je izvana, izvana je, jet je iznad. 

Tako uglavnom »L' Osservatore Romano«. A Epi- 
skopat (devet biskupa) pokrajine Ligurije izdao je ne- 
davno ovu značajnu pastirsku okružnicu: 

»Kako se biskupi imaju da brinu za Katoličku 
Akciju, fo oni ne mogu propustiti, a da ne razmišljaju 
o katoličkoj štampi. Oni pod katoličkom šlampom 
razumijevaju onu štampu, koja proizlazi iz katoličkih 
organizacija i ovisi o njima. Ve osuđujući nikoju štampu, 
ukoliko ona djeluje u granicama javnog ćudoređa i 
kršćanskih etičkih nač:la, biskupi zahtijevaju, kao i 
sama Apostolska Stolica, da organizovani katolici imaju 
sami svoje vlastite novine, koje će u njima uspirivati ' 
duh apostolata, koji je i cilj Katoličkoj Akciji. Ove će 
novine prosuđivati stvari i prilike prema kršćanskim 


smjernicama, i bit će slobodne od svih ličnih stvari, , - 


od svake stranačke strastvenosti i prepotentnosti, i uvi- 
jek će jednodušno slijediti naputke, što im ih daju biskupi 
i Središnjica Katoličke Akcije. U Liguriji nema Dnevnika, 

koji odgovara navedenim uvjetima, i koji ne pripada 
nijednoj stranci, i koji neposredno ovisi od Katoličke 
Akcije. Zelja je stoga biskup4, da se osnuje takav 
Dnevnik, I oni će veoma rado blagosloviti takav list, 
podupirat će ga i preporučivati, ako bude odgovarao 
spomenutim ciljevima i smjernicama.« 


I naš je Episkopat na posljednjoj Biskupskoj Konfe- 
renciji u Zagrebu zaključio, da se nakon provedenja 
vrhovne Središnjice za Katoličku Akciju ima pristupili 
izdavanju Dnevnika Katoličke Akcije, to jest Katoličkog 
Dnevnika izvan i iznad političke stranke, a ne Kato- 
ličkog Dnevnika “zvan / iznad politike, kako to neki 
danas, neupućeni, misle i pišu. Daj Bože, da se zaključak 
Biskupske Konferencije ispuni što prije! Dnevnik Kato- 
ličke Akcije obnovit će naše društvo u Kristu. Uputit 
će ga pravim putem i u politici. Dok se nema pravoga 
društva za sobom, dotle nema stranački Dnevnik izgleda, 


da će uspjeti. Naiprije treba baterije napuniti katoličkom . 


svjetlošću. 1 nema kupole bez temelja jedne građevne 
konstrukcije. 


8. Svečane papinske izjave za Katoličku Akciju. 


j Da završimo ovaj spis »Za Katoličku Akciju« glav- 
nijim svečanim papinskim izjavama za Katoličku Akciju! 
One će samo potvrditi i zapečatiti sve, što dosad izne 
. sosmo o Katoličkoj Akciji i za Katoličku Akciju. 

Papa Pijo X. u svojoj prvoj enciklici ,E supremi 
Apostolatus Cathedra“ pisao je biskupima čitavog 
svijeta ovako: 

»Nije Naše mišljenje, da vi i vaši svećenici u ovom 
iako mučnom djelu obnove narodi u Kristu ostanete 
bez pomoćnih sila. Stvari Božjoj i interesima besmrtnih 












duša moraju se posvetiti nesamo svećenici, već bez 
| izuzetka svi.« 

Isti Papa (,,// fermo proposito“) pisao je i ovo: 

»Eto, kakovu će pomoć u toj obnovi svijeta pružiti 
po izbor čete onih vjernih katolika, koji su sebi uzeli 
za cilj, da sve svoje žive sile slože i ujedine u radu, u 
kojem će svim zakonitim i dopuštenim sredstvima suzbi- 
jati i pobijati nekršćansku kulturu, i svim sredstvima 
.zaustavljati teške posljedice, što proizlaze iz nje, i opet 
uspostaviti Krista u porodici, u školi, u društvu, i opet 
podići načelo ljudskog autoriteta namjesto Božjeg, i 
osobito se zauzimati za interese naroda, poimence 
radnika i seljak4, i to nesamo usađujuć im u srce načela , 
vjere, što su jedina utjeha u nevoljama života, već i 
nastojeći otirat im suze, ublaživat im nevolje i mudro 
im popravljati privredni položaj; pa onda i na tom 
poraditi, da javni zakoni budu u skladu sa pravdom, a 
ukoliko nisu, da se preinače ili dokinu; i onda u pravom 
katoličkom duhu braniti i zastupati prava Božja i prava 
Crkve. Skup sviju ovih djela, u kojima glavni radnici 
jesu katolički svjetovnjaci, sačinjava ono, što se jednim 
običnim imenom zove Katolička Akcija ili Akcija kato- 
lika. « ' 

Papa Pijo XL, koji voli i pazi Katoličku Akciju 
kao zjenicu oka svojega, u svojoj prvoj enciklici ,,Ubi 
arcano Dei“ (23. XIL. 1922.) piše biskupima cijeloga 
svijeta ovo: 

»Među onim, što ste učinili, napose obraćamo 
pažnju na mnoga veoma brižno započeta nastojanja budi 
oko zdrave pouke duševne, budi da se srce odgoji u 
krepostima i svetosti; isto tako na udruženja duhovnih 
i svjetovnih osoba u takozvana pobožna društva, koja 
imaju za svrhu uzdržavanje kršćanskih misija među 

nevjernicima i širenje Kraljevstva Kristova, te da bar- 
barskim narodima donesu vremenito i vječno spasenje; 
nadalje na društva mladići, što se i brojem umnožaše i 
u ljubavi prema Blaženoj Djevici Mariji, a naročito prema 
Presvetoj Euharistiji usavršiše, zajedno sa izvrsnom, 
svake hvale vrijednom vjerom, čistoćom i međusobnom 
kanoti bratskom dobrohotnošću. Dodajemo udruženja 
muževa i udruženja žena, i to u prvom redu euhari- 
stijska, koja se brinu, da se ovaj uzvišeni Sakramenat 
štuje i slavi što češćim i svečanijim počastima pa i 
vrlo veličanstvenim ophodima po ulicama gradskim; ova 
udruženja poštuju uzvišeni Sakramenat i javnim sastan- 
.cima, na kojima sudjeluju sad stanovnici susjednih 
mjesta, sad stanovništvo iste države, sad opet i izasla- 
nici gotovo svih stranih naroda, ali svi na divan način 
ujedinjeni u jednoj vjeri, u pena molitvi i uživanju 
nebeskih dobara.« 

Ovim dosad riječima ističe i jabvoja Sveti Otac 
čisto vjerska društva, u kojima se nalaze kao članovi 
duhovne i“svjetovne osobe. Ova su pobožna društva 
temelj vjersko-socijalnom apostolatu Katoličke Akcije. 
To Sveti Otac izriče dalje ovako: 

»I toj pobožnosti (t. j. tim pobožnim društvima) 
pripisujemo u zaslugu, što se je puno više nego prije 
raširio duh apostolata, to jest ono vruće nastojanje, da 
se kako u dušama pojedinaca tako i u porodičnoj i 
građanskoj zajednici povrati Božanskomu Srcu Krista 
Kralja dužna ljubav, čast i vlast. A nastoji se to postići 
najprije postojanim molitvama i primjerima života, onda 
dobrom besjedom, plodonosnim spisima, pa i ostalim 
djelima ljubavi. Ovamo spada i dobar boj, kao za 
žrtvenike i ognjišta, što ga treba na mnogo strana 
* zapodjeti, boj, obzirom na sam odgoj djece, za prava 

vjerskoga i kućnoga društva, naime Crkve i porodice, 


. koja su od Boga i od naravi potekla. Ovamo spada 


napokon skup svih onih uredaba, osnova i djela, što su 
označena imenom Nama predrage Katoličke Akcije. 

»Sve ovo i tomu slično — predugo bi bilo sve 
nabrajati — treba nesamo čvrsto držati, nego i sa još: 
većim nastojanjem iz dana u dan unapređivati; pa i 
novim sredstvima umnažati, kako to već iziskuju prilike 
stvari i ljudi. Ako bi se to kome učinilo teškim i pre- 
napornim za pastire i za stado vjernik4, neka pomisli, 
kako je to potrebno, i kako je to usko spojeno sa 
dužnostima pastirskim i životom kršćanskim. S istog 
razloga postaje jasno — što više, tako jasno, da 
ne treba dokaza — kako je sve to međusobno 
vezano i spojeno sa onom obnovom Kraljevstva Kristova, 
za kojom težimo, i sa podizanjem kršćanskog mira, koji 
je svojstven jedino ovomu Kraljevstvu: ,,Mir Kristov u 
Kraljevstvu Kristovu!“ 

Tako Pijo XI. odmah u prvoj svojoj enciklici. A 
u nedavnoj veličajnoj enciklici o Kristu Kralju (»Quas 
primas« od 11. XII. 1925.) opet potiče Pijo XI. katolike 
svega svijeta na Akciju, na djelo, na junačku borbu 
katoličku. Opet se tuži Sveti Otac na tolika zla u 
današnjem društvu ljudskom. Ali se opet nada, da će 
novi blagdan u slavu Kristu Kralju potaknuti i nagnati 
ljudsko društvo na povratak k svojemu dobrom Spasi- 
telju. I onda Sveti Otac nastavlja ovako: 

»Akcijom i djelom ubrziti:i pospješiti ovaj po- 
vratak k Spasitelju bila bi dužnost katoliki, od kojih 
mnogi u građanskom društvu kao da ne zauzimaju onaj 
položaj i ugled, kakav bi dolikovao onima, 1 koji sprijeda 
nose zublju istine. A to se ima možda pripisati ravno- 
dušnosti i strašljivosti dobrih, koji se izmiču borbi: ili 

se samo mlitavo opiru. A odatle onda neprijatelji Crkve 
hvataju još veću drskost i smjelost. Ali kad svi vjernici 
shvate, da im se valja hrabro i ustrajno boriti pod 
zastavama Krista Kralja, onda će sa vatrom apostolskom 
uznastojati oko toga, da otuđene i neupućene duše 
privedu k Bogu, a i sami će se trsiti, da prava Božja 
očuvaju netaknuta.« 

To je najnovija poruka Oca kršćanstva onim 
milijunima vjernih sinova katoličke Crkve, koji su mu, 
tražeći modernom čovječanstvu spasenje i život, bili 
zavapili: »Oče! Ti nosiš u ruci kalež spasenja i ključeve 
Kraljevstva nebeskoga. Otvori nam vrata života!l« I to 
je eto veliki Papa Katoličke Akcije učinio, kad je u 
katoličkom pokretu po svem kolikom svijetu toliko 
oživio i raspirio starokršćanski svjetovnjački apostolat 
u Katoličkoj Akciji, koja je doista, opet i opet ističemo, 
imperativ i poziv današnjeg vremena, sedašajih vre 
blema i potreba. 

To je u sav glas i svečano izjavio Pijo XI. u 
svojem govoru hodočasnicima IV. Internacionalnoga 
Kongresa Omladinskog 19. rujna 1925 : 

»Crkva traži od sviju posluh svojim riječima i 
zapovijedima. Ona to mora da traži od svih svojih 
sinova. Od vas ona traži još nešto uzvišenije i divnije. 
Ona traži od vas pripomoć, suradnju u samom apo- 
stolatu, i to u njegovom doslovnom značenju. To nije 
previše. Naprotiv, to su već u prvim počecima tražili 
Apostoli od dobrih svjetovnjaka. Sveti Pavao preporučuje 
i hvali u svojim poslanicama osobe, koje su radile s 
njim u apostolatu: Mecum laboraverunt in apostolatu. 
A tko su bile te osobe? One nisu bile svećenici, već 
žene: Adjuva eas! Eto, kako već u apostolska vremena 
surađuju svjetovnjaci u apostolatu! Eto suradnje, koja 

je već sama po sebi apostolat, i koja je najbitnija i 
najtvrđa srž Katoličke Akcije, kojoj ste se vi posvetili!« 

Svetomu Ocu Piju XL, koji je modernom čovje- 
čanstvu, umornom i resigniranom čovječanstvu, tako: 
visokim glasom  »svoje predrage Katoličke Akcije« 
progovorio u PAD dovikujemo napokon mi u sav 
glas: 

Sveti Oče! Ti si najveći dobrotvor modernog 
vremena, jer si Papa Katoličke Akcije! 








Dvije najpotrebnije knjižice. 
Upravo su izašle dvije knjižice, što ih je priredio 
Dr. Ivan Sarić, nadbiskup Vrhbosanski. 


Jedna e" Mvyaljen isus! 


Priručnik Oltarskog Društva ili Bratovštine Presvetog 
Sakramenta. Sa 16 slčica i 80 str. Stoji sa poštarinom 
mekano uvezana knjižica 10 Din, ukoričena u platno 20 Din. 


Druga e Kućni Katekizam. 


Priručnik Bratovštine Kršćanskog Nauka. Sa nekoliko 
sličica i 44 strane. : Stoji sa poštarinom mekano uvezana 
knjižica 6 Dia, ukoričena u platno 15 D'n. 


Narudžbe prima 


Uprava ,,Hatoličkog Tjednika“, Sarajevo, Krekova i. 
Novac se šalja unaprijed, ili se knjižica šalje pouzećem. 








Za Serafinski Jubilej! 


U slavu "700godišnjice smrti sv. Franje Asiškoga izašla 
je ovih dana lijepa knjižica 


ofope oerafinskog Oca. 


Napisao Dr. Ivan Šarić, nadbiskup Vrhbosanski. 


Knjižica, je lijepo opremljena i urešena sa dvije originalne 
slike sv. Franje Asiškoga. Str. 68. 

Lijep dar i spomen svakome u ovoj jubilejskoj godini 

sv. Franje! Svećenicima uvijek, a osobito u ovoj godini, 

dobar priručnik za propovijedi i razmatranja o sv. Franji. 


s... 


Knjižica se dobiva za 10 Din sa pošta- 
rinom kod Uprave ,,Katoličkog Tjednika“ 
Sarajevo, Krekova 5. 


Molimo braču svećenike, da ovu akluelnu knjižicu naruče 
i što više rašire među narod. Novac se šalje unaprijed, 
ili se knjižica šalje pouzećem. 








Savremeno! 


CRKVA | PAPA 


| Napisao 
Dr. Ivan Šarić, nadbiskup Vrhbosanski 
Str. 40. — Cijena 3 Din. 
Ova je knjižica krasno vrelo za propovijedi, go- 


vore i akademije u slavu svetoj Crkvi, Sv. Ocu 
Papi uopće i napose današnjem Sv. Ocu. 


Narudžbe i sa narudžbom novac prima 
Uprava , Katoličkog Tjednika“, Sarajevo, Krekova 5 

«> Ivan Evanđelist Sarić: 


ie | GALVE REGINA 


knjiga Stihovi u čast Gospi 


Uvijek Str. 144, — Cijena 20 Din. 
[je naj- ' 
E krasta »garićeva Marijina poezija jest 
bolji : valjda najljepše, čim je Hrvat Gospu 
.s slavio.“ »Život“ 
najjev- 
rar »U Sarićevoj Salve Regina spo- 
tiniji jeni su duh i srce, misao i čuvstvo u 
dar! lijepom jedinstvu. Stihovi teku milo- 
z zvučnim naglasom. Kao vrelo puno 
slatkoće (ne sentimentalne), puno har- 
<i> monije, ljubavi i mudrosti.“  ,,Čas“ 





Narudžbe i sa narudžbom novac prima 


Uprava ,,Katoličkog Tjednika“ u Sarajevu, Krekova 5 

VWrhhosanske davremene fnjižice 


izdaje Dr. IVAN ŠARIĆ, nadbiskup Vrhbosanski. 


1. svezak: Katolici, molimo se! Sir. 40. Cijena 
3 Din. (Raspačano).: 





PAPA. PE Domino! Strana 32. Cijena 
2 Din. 

Sa Nad grobom trojice velikih hrvat- 
skih biskupa, Sirana 28. Cijena 
2 Din. 

das; Kršćanska obitelj i Posveta Srcu 
Isusovu. Str. 32. Cijena 2 Din. 

Bo Odgoj djece u obitelji. Strana 40. 
Cijena 3 Din. 

Oe Svećenik odgojitelj malenih. Strana 
48. Cijena 3 Din. 

I. he Svećenik. Str. 32. Cijena 2 Din. | 

cs Koka Dužnosti svećenika danas. Sir. 32. 
Cijena 2 Din. 

OI, Prigodom  Intronizacije. Strana 16. 

. Cijena 2 Din 

LO Crkva i Papa. Str. 40. Cijena 3 Din. 

PE, Katolička vjera. Str. 40. Cijena 3 Din. 

iza Za Misije. Str. 16. Cijena 2 Din. 

Ile ZN AG Na grob Biskupu Langu. Sir. 36. 

< Cijena 3 Din. 

JA a Sursum corda! Str. 32. Cijena 3 Din. 

18.9 Katolička Akcija. Str. 32. Cijena 3 Din. 

Nga Stope Serafinskog Oca. Str. 68 sa 
2 slike. Cijena 10 Din. 

Nasi Hvaljen Isus! Str. 80 sa 16 sličica. 
Cijena 10 Din. 

nane Kućni Katekizam. Str. 44. sa slikom. 
Cijena 6 Din. 

19. Za e Akciju. Str. 32. Cijena 
3 Din. 


Narudžbe i sa narudžbom novac prima 


Uprava ,,Kateličkog Tjednika“ u Sarajevu, 


Krekova 5. 











